stanford-oval/wikipedia huggingface dataset:
Barbro Gardberg

Barbro Johnsdotter Gardberg (6. joulukuuta 1924 Helsinki – 26. maaliskuuta 2011 Meltola) oli suomalainen tekstiilitaiteilija.
Gardbergin mittavan tekstiilituotannon merkittävin osa on transparangit (kuultokudos). Hänen kirkkotekstiilejään löytyy useista kirkoista ja kappeleista, muun muassa Turun tuomiokirkosta, Tenholan kirkosta, Bromarvin kirkosta ja Pyhän Katarinan kirkosta Karjaalla.
Gardberg toimi myös opettajana ja piti pirtanauhakursseja sekä Suomessa että ulkomailla, muun muassa Islannissa, Norjassa, Ruotsissa ja Virossa. Hän tutki historiallisia pirtanauhoja, kudonnaisia, symboleja ja ornamentiikkaa ja teki uraauurtavaa tutkimusta entisajan tekstiileistä Pohjoismaissa ja Baltiassa. Hän piti näyttelyitä niin Suomessa kuin ulkomailla. Hänen tekstiilejään on myös muun muassa Tallinnan Ruotsalaisessa kirkossa ja Viron Noarootsin kirkossa sekä Islannissa. Hänelle myönnettiin Karjaan kulttuuripalkinto vuonna 1992.
Aiheesta muualla

Barbro Gardbergin muistokirjoitus Helsingin Sanomissa[vanhentunut linkki]
Attila Zoller

| Attila Zoller> Henkilötiedot |
| --- | --- |
Syntynyt: 13. kesäkuuta 1927
Kuollut: 25. tammikuuta 1998 (70 vuotta)
Muusikko
Tyylilajit:  jazz free jazz
Soittimet:  kitara 
Levy-yhtiöt:  Enja
  [ Muokkaa Wikidatassa ] [ ohje ]  
Attila Cornelius Zoller  (13. kesäkuuta 1927 Visegrád, Unkari – 25. tammikuuta 1998 Townshend, Vermont, Yhdysvallat) oli unkarilaissyntyinen jazzkitaristi. Hän pakeni Unkarin neuvostomiehitystä Itävaltaan vuonna 1948. Zoller muutti Länsi-Saksaan 1950-luvulla ja edelleen Yhdysvaltoihin 1959. Free jazzin tyylilajikseen omaksunut Zoller tunnetaan myös Vermont Jazz Center -koulun perustajana.
Ura

Attila Zollerin isä oli ammattimainen viulisti, joka opetti pojalleen klassista viulunsoittoa. Teini-ikäisenä Zoller kiinnostui kitaransoitosta; toisen maailmansodan jälkeen hän soitti Budapestin jazzklubeilla, kunnes hän 1948 pakeni neuvostomiehitystä vuorten yli Itävaltaan. Wienissä Zoller perusti jazzkokoonpanon harmonikansoittaja Vera Auerin kanssa. Muutettuaan Länsi-Saksaan 1950-luvulla Zoller musisoi pianisti Jutta Hippin ja saksofonisti Hans Kollerin kanssa.
Zoller muutti 1959 Yhdysvaltoihin, missä hän kiinnostui freejazz-tyylistä Ornette Colemanin inspiroimana. Vuonna 1965 Zoller perusti freejazz-vaikutteisen kokoonpanon pianisti Don Friedmanin kanssa. Vuonna 1974 Zoller perusti Attila Zoller Jazz Clinics -oppilaitoksen, joka tuonnempana sai nimekseen Vermont Jazz Center.
Zoller levytti kymmenittäin albumeja 1960-luvun puolesta välistä alkaen. Ensimmäiset single- ja EP-julkaisunsa hän oli levyttänyt 1950-luvulla.
Zollerin viimeinen esiintyminen oli New Yorkin Zinc Barissa pianisti Tommy Flanaganin ja basisti George Mrazin kanssa 6. tammikuuta 1998. Zoller kuoli paksusuolen syöpään saman kuun lopulla.
Aiheesta muualla

Vermont Jazz Center: Attila Zoller, Founder
Framus-vintage.de: Attila Zoller
Believe in Me

Believe in Me voi tarkoittaa ainakin seuraavia:
Believe in Me, Duff McKaganin sooloalbumi vuodelta 1993
”Believe in Me”, Bonnie Tylerin kappale, jolla hän edusti Britanniaa Eurovision laulukilpailussa 2013
Valkoinen valhe (Believe in Me), yhdysvaltalainen elokuva vuodelta 1971
Believe in Me, yhdysvaltalainen elokuva vuodelta 2006.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Believe in Me”, voi hakea sivunnimihaulla, laajalla sivunnimihaulla tai tekstihaulla.
Barbro Smeds

Barbro Christina Smeds (s. 18. kesäkuuta 1950 Helsingissä) on suomenruotsalainen kirjailija, dramaturgi ja teatteriohjaaja. Hän on työskennellyt Ruotsissa vuosina 1969–1975 ja 1984–.
Smeds opiskeli ohjaajaksi Suomen Teatterikorkeakoulussa. Hän työskentelee freelance-näytelmäkirjailijana, viime vuosikymmenen aikana enimmäkseen Tukholman kaupunginteatterissa, jossa on esitetty viisi hänen teostaan. Hänen näytelmiään on myös esitetty Moderna Dansteaternissa Tukholman Skeppsholmenilla. Hän on myös ollut teatterinjohtajana Norrköpingin Östgötateaternissa.
Vuodesta 2006 Smeds on ollut professori Dramatiska Institutetissa Tukholmassa.
Aiheesta muualla

Smedsin luento (Arkistoitu – Internet Archive) Dramatiska institutet (ruotsiksi)
Barbro Sundback

Barbro Sundback (s. 22. joulukuuta 1945) on Ahvenanmaan sosiaalidemokraattien poliitikko, joka istui pitkään maakuntapäivillä vuodesta 1979 lähtien. Hän putosi sieltä vuoden 2015 vaaleissa. Hän on myös Maarianhaminan kaupunginvaltuutettu.
Sundback toimi maakuntapäivien puhemiehenä vuosina 2005–2007 oltuaan jo vuodesta 2003 sen ensimmäisenä varapuhemiehenä. Hän oli vuosina 1979–2006 kirkkovaltuuston jäsenenä Maarianhaminan seurakunnassa. Hän on varsinaiselta ammatiltaan psykologi ja asuu Maarianhaminassa. Hän kannattaa Ahvenanmaalle omaa edustajaa Euroopan parlamenttiin.
Sundback oli kansanedustajaehdokkaana eduskuntavaaleissa 2007 ja sai 756 ääntä.
Sundback on työskennellyt Ahvenanmaan rauhaninstituutissa ja Emmauksessa. Hän oli vuonna 2005 yksi ehdokkaista Nobelin rauhanpalkinnon saajaksi.
Aiheesta muualla

Profiili maakuntapäivien sivuilla[vanhentunut linkki] (ruotsiksi)
Believe Me

Believe Me -nimisiä musiikkikappaleita ovat:
Believe Me, Julija Savitševan kappale, Venäjän edustaja Eurovision laulukilpailussa 2004
Believe Me, Fort Minorin kappale vuodelta 2005
Believe Me, Lordin kappale vuodelta 2021.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Believe Me”, voi hakea sivunnimihaulla, laajalla sivunnimihaulla tai tekstihaulla.
Attilat

| Attilat |
| --- | --- |
 Harmaahuppuattila (Attila rufus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tyrannit Tyrannidae
Suku::  Attilat Attila  Lesson, 1831
Katso myös
   Attilat Wikispeciesissä   Attilat Commonsissa 
Infobox OKNimi-testi OK: 
Attilat (Attila) on tyrannien heimoon kuuluva lintusuku.
Attiloihin (Attila) kuuluvia lajeja

Harmaahuppuattila (Attila rufus)
Kaappariattila (Attila spadiceus)
Kaneliattila (Attila cinnamomeus)
Kelta-attila (Attila torridus)
Pikkuattila (Attila citriniventris)
Rusopyrstöattila (Attila phoenicurus)
Valkosilmäattila (Attila bolivianus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Attila (englanniksi)
Believe in Me (Bonnie Tylerin kappale)

|  Believe in Me |
| --- | --- |

Kappaleen tiedot
Esittäjä(t):  Bonnie Tyler
Levy-yhtiö:  ZYX Music, Celtic Swan Recording
Kesto:  3:57 (levyversio)
Tyylilaji:  kevyt rock
Julkaistu:  14. maaliskuuta 2013
Sanoittaja(t):  Desmond Child, Lauren Christy, Christopher Braide
Albumilta:  Rocks and Honey
Euroviisutiedot
Vuosi:  2013
Maa:  Iso-Britannia
Kieli:  englanti
Sijoitus:  19.
Pisteet:  23
Bonnie Tyler esittämässä kappaletta 15. toukokuuta 2013 järjestetyssä Euroviisujen kenraaliharjoituksessa.
Believe in Me on Bonnie Tylerin esittämä kappale. Kappale edusti Yhdistynyttä kuningaskuntaa vuoden 2013 Eurovision laulukilpailussa. Kappale sijoittui kilpailussa 19. sijalle, ja sai yhteensä 23 pistettä.
Babcock International Group

Babcock International Group on brittiläinen tukipalveluyhtiö, joka on erikoistunut hoitamaan mutkikkaita kalustoja ja infrastruktuuria turvallisuudeltaan ja tehtävänkuvaltaan vaikeissa ympäristöissä. Vaikka yhtiöllä on myös siviilipuolen sopimuksia, sen tärkeimpiä yhteistyökumppaneita ovat julkiset yhteisöt, etenkin Britannian puolustusministeriö ja Britannian rautateiden rataverkosta vastaava Network Rail. Yhtiöllä on neljä liiketoimintayksikköä ja ulkomaiset yksiköt Afrikassa, Pohjois-Amerikassa ja Australiassa.
Yrityksen liiketoimintayksiköt ovat Marine & Technology (merenkulku), Defence & Security (puolustus ja turvallisuus), Support Services (Tukipalvelut) ja International (kansainvälinen yksikkö).
Aiheesta muualla

www.babcock.co.uk
Avaruusasema

Kansainvälinen avaruusasema avaruussukkula Atlantiksen irtautumisen jälkeen 17.9.2006
Skylab-avaruusasema
Avaruusasema on avaruusalus, joka on suunniteltu miehistön pitkäkestoiseen asumiseen kiertoradalla.
Tähänselvennä mennessä rakennetut avaruusasemat ovat sijainneet Maan matalilla kiertoradoilla eli 200–400 kilometriä merenpinnasta. Toistaiseksi yksittäinen avaruuslentäjä on asunut avaruusasemalla enintään alle 2 vuotta kerrallaan.
Avaruusasemilla ei ole suurta työntövoimaa tuottavia raketteja, mutta useita pienempiä raketteja aluksen ratakorkeuden ja asennon säätämiseen tarvittaessa. Avaruusasemat ovat suurimpia ihmisen rakentamia avaruusaluksia.
Maata on kiertänyt kaikkiaan 10 miehitettyä avaruusasemaa. Ensimmäinen niistä oli Neuvostoliiton Saljut 1, joka lähetettiin matkaan 1971 . Tällä hetkellä maata kiertää kaksi avaruusasemaa:
Kansainvälinen avaruusasema ISS on ollut asutettu vuodesta 2000 lähtien ja kuljettanut siitä lähtien mukanaan seitsemän hengen miehistöä. Miehistön komentaja on tanskalainen Andreas Mogensen.
Kiinalainen Tiangong-asema. Tiangongin ensimmäinen moduuli vietiin radalleen 29. huhtikuuta 2021. Asema sai ensimmäiset asukkaansa  17. kesäkuuta 2021. Asema valmistui lokakuussa 2022.
Avaruusasemat

(päivämäärät ovat niitä, jolloin asemat olivat miehitettyjä)
Saljut -avaruusasemat (Neuvostoliitto, 1971–1986)
Saljut 1 (1971, 1 miehistö ja 1 epäonnistunut telakointi)
Saljut 2/Almaz (1973, rikkoontui pian laukaisun jälkeen)
Cosmos 557 (1973, putosi maahan 11 päivää laukaisun jälkeen)
Saljut 3/Almaz (1974, 1 miehistö ja 1 epäonnistunut telakointi)
Saljut 4 (1975, 2 miehistöä)
Saljut 5/Almaz (1976–1977, 2 miehistöä ja 1 epäonnistunut telakointi)
Saljut 6 (1977–1981, 16 miehistöä (5 pitkäkestoista, 11 lyhytkestoista ja 1 epäonnistunut telakointi)
Saljut 7 (1982–1986, 10 miehistöä (6 pitkäkestoista, 4 lyhytkestoista ja 1 epäonnistunut telakointi)
Skylab-avaruusasema (USA, 1973–1974, 3 miehistöä)
Mir-avaruusasema (Neuvostoliitto/Venäjä, 1986–2000, 28 pitkäkestoista miehistöä)
Kansainvälinen avaruusasema (ISS) (Yhdysvallat, Venäjä, Japani, ESA, Kanada, Brasilia, Italia 2000–, 22 pitkäkestoista miehistöä (tähän mennessä milloin?)). Avaruusasemista vain ISS on tällä hetkellä (kesäkuu 2011) käytössä ja kiertoradalla. Sen valmistus alkoi 1996 ja saatettiin päätökseen toukokuussa 2011.
Kiinan avaruushallinto testaa miehittämättömällä lennolla kansallista Tiangong-avaruusasemaansa alkaen 30. syyskuuta 2011.
Intian avaruusjärjestö on aloittanut kehitystyön omaa avaruusasemaansa varten. Iran on ilmaissut aikeensa miehitettyihin lentoihin. Nigerian lausunnot miehitetyistä lennoista ovat sen nykyhetken avaruuslennon kokemuksiin nähden ylimitoitettuja.
Avaruusasemat > Miehitettyinä olleet avaruusasemat

| Avaruusasema | Kuva | Laukaisu | Paluu / Tuhoutuminen | Käyttöpäivät> Kiertoradalla | Käyttöpäivät> Miehitettynä | Kävijöitä | Lennot asemalle> Miehitetty | Lennot asemalle> Miehittämätön | Massa (kg) |
| --- | --- | --- | --- | --- | --- | --- | --- | --- | --- |
| Saljut 1 |  | 17.4.1971 klo 1.40 UTC | 11.10.1971 | 175 | 24 | 3 | 2 | 0 | 18 425 |
| Skylab |  | 14.5.1973 klo 17.30 UTC | 11.7.1979 klo 16.37 UTC | 2 249 | 171 | 9 | 3 | 0 | 77 088 |
| Saljut 3 |  | 25.6.1974 klo 22.38 UTC | 24.1.1975 | 213 | 15 | 2 | 1 | 0 | 18 500 |
| Saljut 4 |  | 26.12.1974 klo 4.15 UTC | 3.2.1977 | 770 | 92 | 4 | 2 | 1 | 18 500 |
| Saljut 5 |  | 22.6.1976 klo 18.04 UTC | 8.8.1977 | 412 | 67 | 4 | 2 | 0 | 19 000 |
| Saljut 6 |  | 29.9.1977 klo 6.50 UTC | 29.7.1982 | 1 764 | 683 | 33 | 16 | 14 | 19 000 |
| Saljut 7 |  | 19.4.1982 klo 19.45 UTC | 7.2.1991 | 3 216 | 816 | 26 | 12 | 15 | 19 000 |
| Mir |  | 19.2.1986 klo 21.28 UTC | 23.3.2001 klo 5.50 UTC | 5 511 | 4 594 | 137 | 39 | 68 | 124 340 |
| ISS |  | 20.10.1998 | Kiertoradalla Suunniteltu käyttö ainakin vuoteen 2024. | 3 429 | 2 753 | 158 | 41 | 32 | 286 876 |
Tiangong:
Avaruusasemat > Avaruusasemien miehittämättömät huoltoalukset > Nykyin käytössä olevat rahtialukset

HTV – Japanin JAXAn kehittämä ISS-avaruusaseman huoltoalus.
Progress – Saljut, Mir ja ISS-asemien huoltoalukset. Progress-alus toteutettiin Neuvostoliitossa ja Venäjän avaruusjärjestö on jatkanut sen käyttöä.
SpaceX Dragon - Yksityinen SpaceX-yhtiön suunnittelema huoltoalus. Alus aloitti kaupallisen liikenteen Kansainväliselle avaruusasemalle lokakuussa 2012. Dragon on tällä hetkellä ainoa rahtialus, joka kykenee palaamaan maan pinnalle ja siten palauttamaan maahan mm. tutkimustuloksia ja korjattavaksi tarkoitettua kalustoa. Kapselin miehitetty malli teki miehittämättömän koelennon asemalle keväällä 2019.
Cygnus
Avaruusasemat > Avaruusasemien miehittämättömät huoltoalukset > Entisiä huoltoaluksia

ATV – ISS-avaruusaseman huoltoalus, joka on ESAn toteuttama. Ensilento suoritettiin vuonna 2008. Uusia ATV-lentoja ei ole suunnitteilla
Avaruussukkula
Avaruusasemat > Fiktio ja tiede

Elokuvissa on 1920-luvulta lähtien ja televisiosarjoissa 1950-luvulta lähtien tullut tunnetuksi suuri joukko kuvitteellisia avaruusasemia, kirjallisuudessa jo 1800-luvun jälkipuolella.
Venäläinen tutkija Konstantin Tsiolkovski laati ensimmäisen tieteellis-teknisen kuvauksen avaruusasemasta 1800-luvun lopulla.
Aiheesta muualla

Kuvia tai muita tiedostoja aiheesta Avaruusasema Wikimedia Commonsissa
Avaruusasemat ja asumukset
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Space station
Käännös suomeksi
Babe I’m Gonna Leave You

"Babe I'm Gonna Leave You" on folk-kappale, jonka on kirjoittanut Anne Bredon (sittemmin Anne Johannson) 1950-luvun loppupuolella. Sen nauhoitti Joan Baez ja se julkaistiin hänen vuoden 1962 albumillaan Joan Baez in Concert, Part 1. Kappaleen on nauhoittanut myös englantilainen rock-yhtye Led Zeppelin, joka julkaisi sen vuoden 1969 nimikkoalbumillaan Led Zeppelin.
Cover-versiot

1971: Pyg
1996: Great White
1998: Chapter Eleven
2000: useat artistit
2000: Paul Oakenfold
2001: Richard DeVinck
2002: Cactus Jack
2002: Doro
2002: Thomas Fuchs
2004: Hampton String Quartet
2005: Hal Lindes
2006: Michael Armstrong
2007: Vanilla Fudge
2007: Carl Kennedy ja Dirty South
2008: Tony Franklin
2008: Joe Lynn Turner
2009: P!nk
2010: HIM
Babe Pratt

Babe Pratt vuonna 1938.
Walter ”Babe” Pratt (7. tammikuuta 1916 Stony Mountain, Manitoba, Kanada – 16. joulukuuta 1988) oli kanadalainen jääkiekkoilija. Puolustajana pelanneen Prattin seurat olivat Toronto Maple Leafs, New York Rangers ja Boston Bruins National Hockey Leaguessa. Babe Pratt voitti Stanley Cupin sekä Rangersissa että Maple Leafsissä ja oli keskeisessä osassa mestaruuden saavuttamisessa molemmilla kerroilla.
Tammikuussa 1946 Pratt jäi kiinni jääkiekko-ottelujen tulosvedonlyönnistä. Hän myönsi pelanneensa NHL-otteluista, mutta kiisti koskaan lyöneensä vetoa omaa joukkuettaan vastaan. Luvattuaan lopettaa vedonlyönnin hän saattoi jatkaa uraansa pelikiellon jälkeen Toronto Maple Leafsissa. Viimeisen NHL-kautensa hän pelasi Bostonissa 1946–1947 ja jatkoi sen jälkeen pienemmissä seuroissa.
Hänestä tuli Vancouver Canucksin hyväntahdon lähettiläs. Babe Pratt sai kohtalokkaan sydänkohtauksensa Vancouverin Pacific Coliseumissa katsoessaan Canucksin peliä 16. joulukuuta 1988.
Saavutuksia

Stanley Cup 1940 ja 1945
NHL:n ykköstähdistössä 1944
Hart Memorial Trophy 1944 (paras pelaaja)
NHL:n kakkostähdistössä 1945
Hockey Hall of Fameen 1966
1998 sijalla 96 The Hockey News -lehden 100 suurimman pelaajan NHL-painotteisella listalla
Babe suurkaupungissa

| Babe suurkaupungissa> Babe: Pig in the City |
| --- | --- |

Ohjaaja:  George Miller
Käsikirjoittaja:   George Miller  Judy Morris  Mark Lamprell  Dick-Kin Smith (hahmot) 
Tuottaja:   Bill Miller  George Miller  Doug Mitchell 
Säveltäjä:  Nigel Westlake
Kuvaaja:  Andrew Lesnie
Leikkaaja:   Jay Friedkin  Margaret Sixel 
Pääosat:   Magda Szubanski  James Cromwell  Mary Stein  Elizabeth Daily  Danny Mann  Steven Wright 
Valmistustiedot
Valmistusmaa:  Australia
Tuotantoyhtiö:  Kennedy Miller Productions
Levittäjä:  Universal Studios
Ensi-ilta:  1998
Kesto:  97 min
Alkuperäiskieli:  englanti
Edeltäjä:  Babe – urhea possu
Aiheesta muualla
IMDb 
Elonet
AllMovie
Infobox OKNimi-testi OK: 
Babe suurkaupungissa (Babe: Pig in the City) on vuonna 1998 valmistunut elokuva. Se on jatko-osa vuonna 1995 ensi-iltansa saaneelle elokuvalle Babe – urhea possu.
B12-vitamiinin sitoutuminen transkobalamiiniin

B12-vitamiini.
B12-vitamiinin sitoutuminen transkobalamiiniin tarkoittaa biokemiassa kemiallisten reaktioiden sarjaa, jonka seurauksena B12-vitamiini siirtyy transkobalamiiniin kuljettamana solukalvon läpi soluun käytettäväksi.
Kaksi nisäkkäiden aineenvaihdunnassa toimivaa entsyymiä, metioniinisyntaasi sekä metyylimalonyylikoentsyymi-A-mutaasi, vaativat kofaktoreikseen B12-vitamiinin eli kobalamiinin (Cbl) johdannaisen. Metioniinisyntaasin kofaktorina toimii metyylikobalamiini (metyyli-B12). Metyyli-malonyyli-koentsyymi A -mutaasi vaatii toimiakseen puolestaan 5’-adenosyylikobalamiinia (kofaktori B12 eli Ado-Cbl).
Nisäkkäät eivät pysty itse syntetisoimaan B12-vitamiinia, vaan ovat täysin ravinnosta saatavan – ja pieneliöiden kuten eräiden Salmonella- ja Propionibacterium-bakteerilajien valmistaman – B12-vitamiinin varassa. Tämän seurauksena nisäkkäille on kehittynyt monimutkainen kolmeen eri kantajaproteiiniin ja näiden kalvoreseptoreihin perustuva B12-vitamiinin kuljetusjärjestelmä, jolla ravinnon B12-vitamiini saadaan otettua ruoansulatuskanavan seinämän läpi verenkiertoon ja soluihin.
B12-vitamiinin sitoutuminen elimistössä

Vapaa B12-vitamiini sitoutuu ensimmäisenä syljen haptokorriiniin (HC), ja pysyy sitoutuneena HC-Cbl-kompleksin ohutsuolessa tapahtuvaan proteolyysiin saakka. Tämän jälkeen kobalamiini sitoutuu ohutsuolessa mahan epiteelisolujen erittämälle sisäiselle tekijälle eli intrinsic factorille (IF), ja IF-Cbl siirtyy ohutsuolen seinämän läpi reseptorivälitteisellä endosytoosilla. Tämän jälkeen noin neljäsosa B12-vitamiinista sitoutuu transkobalamiini II -proteiiniin (TC-II), ja loput sitoutuvat plasman haptokorriiniin, joka voi imeytyä ainoastaan maksasoluihin. Myös TC-Cbl-kompleksi otetaan soluihin plasmasta reseptorivälitteisellä endosytoosilla, mutta tämän mekanismia ei vielä tunneta tarkkaan. TC-Cbl hajotetaan lysosomeissa ja vapautunut kobalamiini muokataan sytoplasmassa metyylikobalamiiniksi ja Ado-Cbl:ksi mitokondrioissa.
Transkobalamiinin rakenne

Suurin osa transkobalamiinin rakennetutkimuksesta on tehty ihmisen ja naudan transkobalamiinilla, joiden aminohapposekvenssit ovat 73-prosenttisesti yhdenmukaiset ja proteiinit ovat myös sekundääri- ja tertiäärirakenteeltaan hyvin samankaltaisia. Ilmeisesti verisuonten endoteelin tuottama TC koostuu kahdesta alayksiköstä, N-terminaalisesta noin 300 aminohapon ”α-domeenista” sekä C-terminaalisesta ”β-domeenista”, jotka nimensä
mukaisesti koostuvat pääasiassa α-helikseistä ja β-juosteista, tässä järjestyksessä. α-heliksit muodostavat α6α6-tynnyrin, jonka ”kantena” on yksi 3/10-heliksi. Globulaarinen rakenne vakautuu disulfidisilloilla. Noin 100 aminohapon β-domeeni muodostaa 5-juosteisen β-levyn, sekä sitä vasten toisen kolmejuosteisen levyn ja yhden α-heliksin muodostavan rakenteen. Lajista riippuen 9–11 aminohapon linkkerijakso yhdistää alayksiköt.
Aiheesta muualla

Forsius, Arno. B 12 -vitamiini eli kobalamiini ja pernisiöösi anemia (Arkistoitu – Internet Archive)
Barbro Holmberg

| Barbro Holmberg |
| --- | --- |
 Holmberg vuonna 2012.
Gävleborgin läänin maaherra
 2008–2015  
Edeltäjä:  Christer Eirefelt
Seuraaja:  Per Bill
Ruotsin maahanmuuttoministeri
 Perssonin hallitus 10. lokakuuta 2003 – 6. lokakuuta 2006  
Edeltäjä:  Jan O. Karlsson
Seuraaja:  Tobias Billström
Henkilötiedot
Syntynyt: 7. huhtikuuta 1952 (ikä 72) Stensele, Västerbottenin lääni, Ruotsi
Tiedot
Puolue:  Sosiaalidemokraattinen puolue
Barbro Holmberg (s. 7. huhtikuuta 1952 Stensele, Västerbottenin lääni, Ruotsi) on Ruotsin sosiaalidemokraattisen työväenpuolueen poliitikko. Hän on ollut Ruotsin maahanmuuttoministeri vuosina 2003–2006 ja Gävleborgin läänin maaherra vuosina 2008–2015.
Holmberg on suorittanut sosiaalityön tutkinnon Tukholman yliopistossa.
Holmberg on toista kertaa naimisissa. Ensimmäisestä avioliitostaan radiotoimittaja Thomas Nordegrenin kanssa hänellä on kolme lasta, poika ja kaksostyttäret, joista entinen valokuvamalli Elin Nordegren on ollut naimisissa golflegenda Tiger Woodsin kanssa.
Työura

2008 – Gävleborgin läänin maaherra
2003 – maahanmuuttoministeri, Ruotsin ulkoasiainministeriö
2003 – pääjohtaja, Ruotsin maahanmuuttoviranomainen
2002 – valtiosihteeri, Ruotsin ulkoasiainministeriö
1999 – poliittinen neuvonantaja, Ruotsin ulkoasiainministeriö
1999 – projektipäällikkö, Lastenprojekti, Ruotsin ulkoasiainministeriö
Aiheesta muualla

Barbro Holmberg Ruotsin valtiopäivien verkkosivuilla (ruotsiksi)
Kuvia tai muita tiedostoja aiheesta Barbro Holmberg Wikimedia Commonsissa
Bader

Bader on muun muassa seuraavien henkilöiden sukunimi:
Diedrich Bader (s. 1966), yhdysvaltalainen näyttelijä ja koomikko
Douglas Bader (1910–1982), englantilainen hävittäjälentäjä
Hilary Bader (1952–2002), yhdysvaltalainen televisiokäsikirjoittaja
Leslie Bader (s. 1963), yhdysvaltalainen pikaluistelija
Markus Bader (s. 1988), itävaltalainen maastohiihtäjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Badenin vaaliruhtinaskunta

Badenin vaaliruhtinaskunta (saks. Kurfürstentum Baden) oli Pyhään saksalais-roomalaiseen keisarikuntaan kuulunut vaaliruhtinaskunta. Vaaliruhtinaskunta oli olemassa vuodesta 1803 vuoteen 1806. Sen ainoana vaaliruhtinaana toimi Kaarle Fredrik. Vaaliruhtinaskunnan pääkaupunkina toimi Karlsruhe.
Baby blues

Baby blues tarkoittaa synnytyksen jälkeistä alakuloa. Moni vastasynnyttänyt äiti käy läpi suuren tunteiden kirjon. Päivittäin voi esiintyä voimakkaita mielialan muutoksia ilman näkyvää syytä, ja äiti voi olla ärtynyt ja itkuinen. Usein tämä johtuu vain hormonitasapainon muutoksista sekä pitkäaikaisen jännityksen purkautumisesta. Myös väsymys, unenpuute ja pitkittynyt synnytys voivat aiheuttaa mielialanvaihteluita.
Tämä tunteiden sekamelska on täysin normaali ja tarkoituksenmukainen, ja se ohjaa tuoretta äitiä sopeutumaan uuteen elämäntilanteeseen ja vastaamaan vauvan tarpeisiinkenen mukaan?. Alakulo menee yleensä itsestään ohi muutamassa päivässä tai viikossa.
Baby bluesia ei pidä sekoittaa synnytysmasennukseen, joka on vakavampaa ja johon voidaan tarvita ulkopuolista apua.
Aiheesta muualla

Äidit irti synnytysmasennuksesta – Äimä ry
Baron Gruffin tauti

Baron Gruffin tauti on hevosilla esiintyvä suolistosairaus. Sen aiheuttajina pidetään muun muassa stressiä sekä liian proteiinipitoista ravintoa. Tauti on harvinainen, ja sitä esiintyy yleensä kilpahevosilla. Se on saanut nimensä tautiin vuonna 1970 menehtyneen ruotsalaisen ravihevosen mukaan.
Baron Gruffin taudin oireisiin kuuluu muun muassa voimakas ripuli ja sen aiheuttama nestehukka, kuume sekä septinen šokki. Oireet johtuvat suolistossa tapahtuvasta nopeasta Clostridium perfringens -bakteerin lisääntymisestä. Tauti saattaa johtaa hevosen äkilliseen kuolemaan.
Käännös suomeksi
Babe Siebert

| Babe Siebert |
| --- | --- |

Henkilötiedot
Syntynyt: 14. tammikuuta 1904
Kuollut: 25. elokuuta 1939 (35 vuotta)
Kansalaisuus:   Kanada
Jääkiekkoilija
Pelipaikka:  laitahyökkääjä
Pelaajaura
Pääsarjaura:  1925–1939
Seurat:  Montreal Maroons (NHL),   New York Rangers (NHL),   Boston Bruins (NHL),   Montreal Canadiens (NHL)
Hockey Hall of Fame
 1964 
Albert Charles "Babe" Siebert (14. tammikuuta 1904 Plattsville, Ontario, Kanada – 25. elokuuta 1939) oli kanadalainen jääkiekkoilija. Hyökkääjä Siebert pelasi 14 kautta National Hockey League -liigassa seuroinaan Montreal Canadiens, Montreal Maroons, New York Rangers ja Boston Bruins.